Ritratt: Downing Street  Il-Prim Ministru Ingliż Boris Johnson u martu Carrie Symonds ħabbru li qed jistennew it-tieni tarbija tagħhom. Il-koppja, li żżewġet f'ċerimonja sigrieta f'Mejju li għadda, għandhom tifel ieħor bl-isem Wilfred li twieled f'April tas-sena li għaddiet. Fil-bidu ta' din is-sena, mart Johnson kellha korriment. Kienet propju Symonds li ħabbret li hi u żewġha qed jistennew it-tieni tarbija, fuq il-paġna tagħha fuq Instagram, filwaqt li qalet li l-korriment li ġarrbet fil-bidu tas-sena ħallieha b'qalbha maqsuma. Issa, iżda, hija tħossha grata ħafna li hi tqila mill-ġdid, imma ammettiet li xorta waħda hija mħassba ġaladarba għaddiet minn esperjenza bħal dik. It-tarbija mistennija titwieled f'Diċembru, għal żmien il-Milied. Dwar l-ewwel tarbija tal-koppja It-tarbija ta' Johnson tieħu isem it-tobba li salvaw il-ħajja tal-PM